ডেইলি সিলেট ডট কম :: প্রকাশিত হয়েছে : মে ১৯, ২০১৬ | ৮:০৩ অপরাহ্ন
বিতর্কিত ইসলাম বিরোধী শিক্ষানীতি ২০১০ বাতিলের দাবী জানিয়ে জাতীয় মহাসমাবেশ সফলের আহবান জানিয়েছেন ইসলামী আন্দোলন বাংলাদেশ এর সহকারী মহাসচিব মাওলানা ইমতিয়াজ আলম। তিনি বলেন, বিতর্কিত শিক্ষানীতি ২০১০ বাংলাদেশকে ইসলাম ও মুসলমান শূন্য করার এক মহারণকৌশল। অনুসন্ধানে দেখা গেছে প্রথম শ্রেণি থেকে দ্বাদশ শ্রেণি পর্যন্ত বাংলা পাঠ্য বইয়ে মোট গদ্য ও পদ্যের সংখ্যা ১৯৩টি এর মধ্যে হিন্দু লেখকের সংখ্যা ৮১ যাদের বেশির ভাগই ভারতীয় এবং নাস্তিক্যবাদী লেখকের সংখ্যা ৫০ জনেরও বেশি। সব মিলিয়ে বাংলা পাঠ্য বইয়ের ৭০ ভাগেরও বেশি লেখক হিন্দু ও নাস্তিক। তাদের লিখিত ৫ম শ্রেণির বই থেকে বাদ দেয়া হয়েছে বিদায় হজ্জ নামক শেষ নবীর সংক্ষিপ্ত জীবন চরিত, ৪র্থ শ্রেণির বই থেকে বাদ দেয়া হয়েছে খলিফা হযরত উমর রাঃ এর জীবন চরিত এবং নতুন করে অন্তর্ভুক্ত করা হয়েছে। অষ্টম শ্রেণিতে হিন্দুদের ধর্মগ্রন্থ রামায়ন এর কাহীনি ও লালু নামক গল্পে হিন্দুদের কালীপূজা ও পাঠাবলি দেয়ার কাহিনী সহ চিত্রায়ন করা হয়েছে। এ রকম অসংখ্য ইসলামী ভাবধারার লেখা বাদ দিয়ে হিন্দুত্ববাদী ও নাস্তিক্যতাবাদী লেখা অন্তর্ভুক্ত করা হয়েছে তা কোন দেশপ্রেমিক ইমানদার মুসলমান মেনে নিতে পারেনা।